เรื่องร้องเรียน: ห้องสมุดน่าสงสารมากเลยค่ะ แอร์เสียหลายปีแล้ว หนังสือเก่า ตึกไม่ได้รับการดูแล ชั้นสองถ้าไม่เปิดใช้ก็น่าจะทำเป็นห้องสมุดอีกส่วน น่าจะมีหนังสือใหม่เพิ่มขึ้นมากกว่านี้
การดำเนินการของเจ้าหน้าที่: ส่วนห้องสมุดและการเรียนรู้ ขอเรียนแจ้งเรื่องต่างๆ ดังนี้ 1.การปรับปรุงซ่อมแซมนั้น ขณะนี้ผู้รับเหมาฯ ได้ดำเนินการซ่อมแซมบริเวณห้องสมุดฯ เสรีไทย เสร็จเรียบร้อยแล้ว 2.หนังสือที่ได้รับการจัดซื้อจากงบประมาณ ขณะนี้อยู่ในขั้นตอนการลงรับเพื่อเตรียมขึ้นชั้นหนังสือต่อไป 3.เครื่องปรับอากาศของห้องสมุดฯ ได้รับการติดตั้งใหม่ เสร็จเรียบร้อยแล้ว 4.บริเวณชั้น 2 ของห้องสมุดฯ นั้น เนื่องจากเป็นส่วนของพิพิธภัณฑ์ ซึ่งให้บริการสำหรับผู้ติดต่อขอเข้าชมพิพิธภัณฑ์ จึงไม่ได้เปิดให้บริการสำหรับการอ่านหนังสือ ทั้งนี้ หากสนใจเข้าชมพิพิธภัณฑ์ สามารถแจ้งความประสงค์ได้ที่เคาน์เตอร์บริการ  ขอขอบพระคุณสำหรับคำติชม เพื่อนำไปปรับปรุงแก้ไข และขออภัยในความไม่สะดวกนะคะ
ความเห็นของผู้แจ้ง: ขอบคุณค่ะ
พื้นที่: แขวงคลองกุ่ม เขตบึงกุ่ม กรุงเทพมหานคร